Paragvajinis bugienis
Paragvajinis bugienis arba matės žolė (Ilex paraguariensis, isp. Yerba mate) – bugieninių (Aquifoliaceae) šeimos bugienių (Ilex) genties augalų rūšis. Krūmas, augantis daugiausiai Pietų Amerikoje: Argentinoje, Paragvajuje, Urugvajuje, pietinėje Brazilijoje. Naudojamas arbatai. Auginti pirmieji pradėjo gvaraniai, vėliau – jėzuitų misionieriai, išplatinę matę net iki Ekvadoro. Pats pavadinimas kilęs iš kečujų kalbos žodžio mati – „puodelis“.